
Уважаеми дами и господа,
[bookmark: _GoBack]Благодарим Ви за отвореното писмо от 7-ми декември 2021 г., в което като коалиция от граждански организации, изразявате своите опасения относно съдържанието на проектите за стратегически планове по ОСП, до които сте имали достъп и очертавате вашите очаквания към Комисията за амбиция в процеса на оценка и одобрение. Останалите адресати от вашето писмо - изпълнителният вицепрезидент Тимерманс, заместник-председателят Шуица и комисарите Кириакидес, Синкявичюс и Хан ме помолиха да отговоря и от тяхно име.
Първо, бих искал да изкажа нашата признателност към всички организации от коалицията за постоянната ви ангажираност в процеса на реформиране на Общата селскостопанска политика (ОСП), както и за усилията, които полагате и приноса ви в изготвянето на стратегическите планове по ОСП във вашите държави.
Със съжаление научавам, че смятате, че гласът ви не винаги е бил чут в този процес. Искам да ви уверя, че Комисията придава голямо значение на тезите, посочени във вашето писмо: изискването за „неотстъпление“, качеството на еко-схемите, аспектите на преразпределение, прилагането на социална условност и по-специално потенциала на стратегическите планове по ОСП за принос към Европейската зелена сделка. Отбелязвам си също конкретните случаи, илюстриращи вашите притеснения.
С представянето на стратегическите планове по ОСП, процесът на оценка и одобрение току-що започна, който ще се провежда по  задълбочен и основан на доказателства начин, следвайки критериите, заложени в законодателството. Комисията е решена да осигури най-добрия резултат спрямо проблемите и нуждите на всяка държава-членка и да превърне ОСП в движеща сила към по-устойчиви и социално отговорни хранителни системи. За тази цел и за предоставяне на възможно най-широка перспектива, в рамките на Комисията работим в тясно междуведомствено сътрудничество на политическо и техническо ниво.
Също така бих повторил ангажимента на Комисията за прозрачност по време на процеса на одобрение, така че обществеността да бъде добре информирана за общото ниво на амбиция на стратегическите планове по ОСП. Първо, чрез публикуване на обща информация за състоянието на процеса и цялостна оценка на усилията на държавите-членки въз основа на представените и след това одобрени планове по ОСП. Второ, чрез публично оповестяване писмата за наблюдение, съдържащи оценка на предложените стратегически планове по ОСП. Вярвам, че тези стъпки ще допринесат допълнително за дебати относно предложените решения и за по-добро разбиране и приемане на одобрените стратегически планове по ОСП, както в рамките на земеделската общност, така и в обществото като цяло и ще проправят пътя за тяхното ефективно прилагане.
Благодарим ви за продължаващата отдаденост и участие в прехода на селското стопанство в ЕС.
Искрено Ваш,
Януш ВОЙЦЕХОВСКИ


